**ΥΓΕΙΟΝΟΜΙΚΟ ΠΡΩΤΟΚΟΛΛΟ ΓΙΑ ΔΙΕΞΑΓΩΓΗ ΕΚΔΗΛΩΣΗΣ**

**ΜΕ ΜΕΤΡΑ ΚΑΤΑ ΤΗΣ ΕΞΑΠΛΩΣΗΣ ΤΗΣ COVID-19**

**ΠΛΗΡΟΦΟΡΙΕΣ ΓΙΑ ΤΗΝ ΕΚΔΗΛΩΣΗ:**

Ημερομηνία Εκδήλωσης: ……………………………………………………………..…………

Διάρκεια εκδήλωσης: ………………………………….…………………………………………

Χώρος εκδήλωσης: ……………………………………..……………………………………….

Εμβαδό Χώρου Εκδήλωσης: …………τ.μ.

Δραστηριότητες που θα γίνουν (*να περιγραφούν με λεπτομέρια, δύναται να επισυναφθεί και πρόγραμμα εκδηλώσεων*) :………………………………………………………………....

………………………………………………………………………………………………………

………………………………………………………………………………………………………

Υπεύθυνοι διοργανωτές: ……………………………….………………………….…………….

1. **ΓΕΝΙΚΕΣ ΔΙΕΥΚΡΙΝΗΣΕΙΣ**

**Απαγορεύεται η διεξαγωγή σχολικών εορταστικών εκδηλώσεων και από τη Δευτέρα 6 Δεκεμβρίου μέχρι 10 Ιανουαρίου 2022, την αναστολή όλων των χριστουγεννιάτικων ή άλλων εκδηλώσεων εντός και εκτός των εμπορικών κέντρων,**

* 1. **Δραστηριότητες που δεν χρειάζονται έγκριση.**

Διευκρινίζεται ότι οι συγκεντρώσεις σε χώρους εστίασης (εστιατόρια, ταβέρνες, καφετέριες, μπυραρίες, σνακ-μπαρ και μπαρ, καφενεία, χώροι εστίασης εντός εμπορικών κέντρων, χώροι εστίασης εντός ξενοδοχείων και τουριστικών καταλυμάτων, κυλικείων ή/και αθλητικών ομίλων, πολιτιστικών ομίλων, σωματείων, συλλόγων κλπ., δεν χρειάζονται έγκριση από το Υπουργείο Υγείας, εφόσον τηρούνται οι διατάξεις των κανονισμών 9, 31, 32 του ισχύοντος Διατάγματος και τα σχετικά πρωτόκολλα. **Τονίζεται ωστόσο ότι οποιεσδήποτε εορταστικές δραστηριότητες που δεν σχετίζονται με την κανονική καθημερινή λειτουργία του εστιατορίου/καφετέριας/ξενοδοχείου και εμπεριέχουν αυξημένο ρίσκο εξάπλωσης της COVID-19, όπως karaoke, χορός, τόμπολα, διασκέδαση παιδιών με Santa Claus, κλπ. θεωρούνται εκδηλώσεις, για τις οποίες το Υπουργείο Υγείας δεν δίδει σε καμία περίπτωση έγκριση, με σκοπό την αναχαίτιση της ανοδικής τάσης των θετικών κρουσμάτων COVID-19 και την προάσπιση της δημόσιας υγείας.**

Παρομοίως, δεν απαιτείται έγκριση από το Υπουργείο Υγείας για εκδηλώσεις που διεξάγονται σε αδειοδοτημένα θέατρα, αμφιθέατρα, αίθουσες προβολών και άλλους χώρους οι οποίοι με βάση τα εν ισχύι περί Λοιμοκαθάρσεως Διατάγματα επιτρέπεται να λειτουργούν **και** για τους οποίους έχει ετοιμασθεί ή εγκριθεί από το Υπουργείο Υγείας πρωτόκολλο με κατευθυντήριες οδηγίες για λειτουργία με μέτρα κατά της εξάπλωσης της COVID-19. Οι εν λόγω κατευθυντήριες οδηγίες δημοσιεύονται στην ακόλουθη ιστοσελίδα:

<https://www.pio.gov.cy/coronavirus/categories/info>

Νοείται, ότι αυτό είναι υπό την προϋπόθεση ότι στους χώρους αυτούς δεν θα γίνονται οποιεσδήποτε δραστηριότητες οι οποίες δεν επιτρέπονται από τις κατευθυντήριες οδηγίες και που δεν σχετίζονται με την κανονική καθημερινή λειτουργία του χώρου και που εμπεριέχουν αυξημένο ρίσκο εξάπλωσης της COVID-19 (π.χ. θεατές να ανεβαίνουν στη σκηνή κατά τη διάρκεια παράστασης σε θέατρο, θεατές να καλούνται να τραγουδήσουν ή να χορέψουν μαζί με τους επί της σκηνής καλλιτέχνες, θεατές να αφήνουν τη θέση τους για να είναι πιο κοντά στη σκηνή της παράστασης, κ.ο.κ.).

**1.2 Προωθητικές δραστηριότητες σε εμπορικά καταστήματα & πώληση αγαθών/ λαχνών από τραπεζάκια από φιλανθρωπικούς οργανισμούς και μη κερδοσκοπικούς οργανισμούς:** Προωθητικές δραστηριότητες («promotion») επιχειρήσεων ή πώληση αγαθών και λαχνών από φιλανθρωπικούς οργανισμούς και μη κερδοσκοπικούς οργανισμούς μέσα ή έξω από εμπορικά καταστήματα, ή στα προαύλια ναών, δεν θα θεωρούνται εκδηλώσεις και δεν θα χρειάζονται έγκριση εφόσον πληρούνται τα ακόλουθα:

• Η διάρκεια αυτής θα είναι όσο το δυνατό πιο περιορισμένη και κατά προτίμηση το μέγιστο 2 ώρες σε κάθε κατάστημα.

* Τα τραπεζάκια/ πάγκοι θα περιορίζονται σε 1 ή 2.

• Τα άτομα που θα προβαίνουν στην προωθητική ενέργεια θα είναι όσο το δυνατό πιο λίγα σε κάθε κατάστημα, κατά προτίμηση όχι περισσότερο από 2 άτομα.

• Τα άτομα που θα προβαίνουν στην προωθητική ενέργεια θα φοράνε συνεχώς μάσκα προσώπου (την οποία θα αλλάζουν όποτε διαβρέχθει) και θα τηρούν καλή αναπνευστική υγιεινή και υγιεινή χρειών.

• Οι προκαθορισμένοι χώροι όπου θα γίνονται οι προωθητικές ενέργειες θα είναι σε κατάλληλα σημεία όπου δεν θα ενδέχεται να προκαλούν συνωστισμό ή δυσκολία στην προσπέλαση για τους πελάτες.

• Τα άτομα που θα προβαίνουν στην προωθητική ενέργεια θα συμπεριλαμβάνονται στα άτομα που μετρούνται για τον υπολογισμό του μέγιστου αριθμού ατόμων που επιτρέπονται εντός της υπεραγοράς.

• Στο τραπέζι/πάγκο που θα χρησιμοποιείται για την προωθητική ενέργεια θα υπάρχει και κατάλληλο δοχείο με αντλία που θα περιέχει υγρό/τζελ με περιεκτικότητα σε αλκοόλη τουλάχιστον 70% για χρήση τόσο από τα άτομα που προβαίνουν στην προωθητική ενέργεια όσο και από πελάτες, για απολύμανση των χεριών.

• Θα τηρείται σειρά από τους πελάτες που περιμένουν να εξυπηρετηθούν, με απόσταση 2 μέτρων μεταξύ τους. Περιμετρικά του «περιπτέρου»/ πάγκου/τραπεζιού θα τοποθετούνται προσωρινά μέσα όπως μικροί στύλοι με αλυσίδα ή άλλα μέσα, έτσι ώστε το κοινό να μην έχει πρόσβαση παρά μόνο από ένα σημείο. Όπου είναι δυνατόν θα γίνεται και κατάλληλη σήμανση στο δάπεδο (με προσωρινά μέσα).

* Τα άτομα που προβαίνουν στην προωθητική δραστηριότητα θα τηρούν κοινωνική αποστασιοποίηση από το κοινό.
* Η προωθητική δραστηριότητα θα περιορίζεται στην προώθηση του προϊόντος.

**Νοείται ότι οποιαδήποτε προωθητική δραστηριότητα ή πώληση αγαθών δεν πληροί τα πιο πάνω, δεν επιτρέπεται είτε εντός είτε εκτός των καταστημάτων.**

**1.3** **Εξέταση αιτήσεων για έγκριση**

Σημειώνεται ότι για εκδηλώσεις που τυχόν δεν καλύπτονται από το παρόν πρωτόκολλο χρήζει εξέτασης και έγκρισης. Αν κατά την εξέταση αιτήσεων για έγκριση εκδηλώσεων το Υπουργείο Υγείας κρίνει ότι είτε δεν πληρούνται πλήρως τα προβλεπόμενα στο παρόν ή άλλο πρωτόκολλο, είτε υπάρχουν ασάφειες, είτε περιγράφονται ενέργειες/ δραστηριότητες που δεν συνάδουν ξεκάθαρα με τα προβλεπόμενα στο παρόν πρωτόκολλο, το Υπουργείο Υγείας κατά την διακριτική του ευχέρεια είτε θα απορρίπτει αιτήσεις, είτε θα απορρίπτει μέρος των εκδηλώσεων, είτε θα ζητεί διευκρινήσεις από τον διοργανωτή ο οποίος υποβάλει αίτηση έγκρισης. Σε τέτοια περίπτωση το Υπουργείο Υγείας δεν θα ευθύνεται για τυχόν καθυστερήσεις που τυχόν επιφέρουν κόστος στον διοργανωτή.

**1.4 Υποβολή αιτήσεων**: Αιτήσεις θα υποβάλλονται ηλεκτρονικά στη διεύθυνση: healthservices@mphs.moh.gov.cy

1. **ΓΕΝΙΚΕΣ ΟΔΗΓΙΕΣ**

**2.1** Το παρόν υγειονομικό πρωτόκολλο περιλαμβάνει τους κανόνες για τήρηση των μέτρων προστασίας κατά της εξάπλωσης της ασθένειας COVID-19 στις προγραμματισμένες δραστηριότητες και εκδηλώσεις που περιγράφονται πιο πάνω. Οι κανόνες αυτοί αναθεωρούνται σύμφωνα με τα εν ισχύι Διατάγματα του Υπουργείου Υγείας και τις σχετικές κατευθυντήριες οδηγίες του Υπουργείου Υγείας. Οι διοργανωτές των εκδηλώσεων υποχρεούνται να συμμορφώνονται με κάθε πρόβλεψη σε κάθε εν ισχύ κατά την ημέρα της εκδήλωσης περί Λοιμοκαθάρσεως (Καθορισμός Μέτρων για Παρεμπόδιση της Εξάπλωσης του Κορωνοϊού COVID-19) Διατάγμα η οποία τυχόν επηρεάζει οποιοδήποτε μέρος της εκδήλωσης. Έχουν ακόμη υποχρέωση να είναι σε εγρήγορση προκειμένου να γνωρίζουν τυχόν νέα μέτρα ανακοινώνονται από το Κράτος μέχρι την ημερομηνία της εκδήλωσης, τα οποία ενδεχομένως να επηρεάζουν την εκδήλωσή και σε τέτοια περίπτωση, θα πρέπει να προβαίνουν έγκαιρα σε όλες τις απαραίτητες προσαρμογές ώστε η εκδήλωση να συμμορφώνεται με αυτά.

**2.2** Είναι πρώτα από όλα απολύτως απαραίτητο όλοι οι πολίτες να επιδεικνύουν ευσυνειδησία και υπευθυνότητα, συμπεριφερόμενοι όπως η ανάγκη προστάζει για την αποφυγή εξάπλωσης της ασθένιας COVID-19 και την διασφάλιση της δημόσιας υγείας, η οποίο αποτελεί το πιο πολύτιμο αγαθό.

**2.3 Για τις εκδηλώσεις θα χρησιμοποιούνται μόνο εξωτερικοί χώροι.**

**2.4** Οι ευρισκόμενοι ανά πάσα στιγμή εντός του χώρου της εκδήλωσης, **δεν θα υπερβαίνουν στον αριθμό τα 350 άτομα,** τηρουμένων των μέτρων αποστασιοποίησης. Στον αριθμό αυτό περιλαμβάνονται όλοι οι επισκέπτες. Δεν συμπεριλαμβάνονται οι εργαζόμενοι, έμποροι, καλλιτέχνες και προσωπικό, νοουμένου ότι αυτοί δεν κινούνται στους ίδιους χώρους με τους επισκέπτες και περιορίζονται σε συγκεκριμένους χώρους χωρίς πρόσβαση στο κοινό, όπως πίσω από πάγκο πώλησης αγαθών, κ.τ.λ.

Ο μέγιστος αριθμός των επισκεπτών μπορεί να αυξηθεί στα 500 τηρουμένων των μέτρων αποστασιοποίησης που καθορίζονται στα υγειονομικά πρωτόκολλα, στην περίπτωση όπου όλα τα πρόσωπα επιδεικνύουν είτε πιστοποιητικό ολοκληρωμένου εμβολιαστικού σχήματος για την ασθένεια COVID-19, είτε πιστοποιητικό ανάρρωσης από την ασθένεια COVID-19 με ισχύ έξι μηνών από την ημερομηνία δειγματοληψίας της αρχικής τους θετικής διάγνωσης, τηρουμένων των προβλεπόμενων στην υποπαράγραφο (β) (ii) του κανονισμού 9 του περί Λοιμοκαθάρσεως (Καθορισμός Μέτρων για Παρεμπόδιση της Εξάπλωσης του Κορωνοϊού COVID-19) Διατάγματος (Αρ. 43) του 2021, ως αυτή εκάστοτε τροποποιείται.

**2.5** Την γενική **ευθύνη** για συμμόρφωση με τις πρόνοιες του Διατάγματος και των Κατευθυντήριων Οδηγιών, φέρει ο διοργανωτής. Συστήνεται όπως ο διοργανωτής ορίζει προσωπικό στις εκδηλώσεις προκειμένου να διασφαλίζονται όλα τα προβλεπόμενα από το παρών έγγραφο πρωτόκολλο. Το προσωπικό αυτό θα παρακολουθά διακριτικά τους επισκέπτες και σε τυχόν παράβαση κανόνων αποστασιοποίησης και υγιεινής, με ευγένεια να παρεμβαίνουν και να υπενθυμίζουν τις κατευθυντήριες οδηγίες της Κυβερνήσεως και τα περί Λοιμοκαθάρσεως Διατάγματα, και την αναγκαιότητα της τήρησής τους, ή όπου είναι αναγκαίο να προβαίνουν σε πιο δραστικά μέτρα.

1. **ΜΕΤΑΚΙΝΗΣΕΙΣ:**

Οι μετακινήσεις συμμετεχόντων / εθελοντών / εργαζομένων με λεωφορεία και άλλα μέσα μαζικής μετακίνησης για τους σκοπούς της διοργάνωσης τόσο πριν, όσο και μετά την εκδήλωση, θα πραγματοποιούνται σύμφωνα με τα Διατάγματα και τις σχετικές κατευθυντήριες οδηγίες του Υπουργείου Υγείας.

1. **ΚΑΝΟΝΕΣ ΣΥΜΜΕΤΟΧΗΣ**

**4.1** Όλα τα πρόσωπα, συμπεριλαμβανομένων και των εργαζόμενων/ εθελοντών, ηλικίας 6 ετών και άνω προσκομίζουν «**Safe Pass**», δηλαδή ότι προβλέπεται στον κανονισμό 82 του περί Λοιμοκαθάρσεως (Καθορισμός Μέτρων για Παρεμπόδιση της Εξάπλωσης του Κορωνοϊού COVID-19) Διατάγματος (Αρ. 43) του 2021:

α) για πρόσωπα ηλικίας 6 έως 11 ετών η επίδειξη είτε αρνητικής εργαστηριακής εξέτασης ή εξέτασης ταχείας ανίχνευσης αντιγόνου για την ασθένεια του COVID-19 με τη δειγματοληψία να έχει πραγματοποιηθεί εντός 7 ημερών, είτε πιστοποιητικού ανάρρωσης από την ασθένεια του COVID-19 με ισχύ έξι μηνών από την ημερομηνία δειγματοληψίας της αρχικής τους θετικής διάγνωσης,

(β) για πρόσωπα ηλικίας 12 έως 17 ετών η επίδειξη είτε αρνητικής εργαστηριακής εξέτασης ή εξέτασης ταχείας ανίχνευσης αντιγόνου για την ασθένεια του COVID-19 με τη δειγματοληψία να έχει πραγματοποιηθεί εντός 72 ωρών, είτε πιστοποιητικού ολοκληρωμένου εμβολιαστικού σχήματος για την ασθένεια του COVID-19, είτε πιστοποιητικού ανάρρωσης από την ασθένεια του COVID-19, με ισχύ έξι μηνών από την ημερομηνία δειγματοληψίας της αρχικής τους θετικής διάγνωσης,

(γ) για πρόσωπα ηλικίας 18 ετών και άνω η επίδειξη είτε πιστοποιητικού ολοκληρωμένου εμβολιαστικού σχήματος για την ασθένεια του COVID-19, είτε πιστοποιητικού ανάρρωσης από την ασθένεια του COVID-19, με ισχύ έξι μηνών από την ημερομηνία δειγματοληψίας της αρχικής τους θετικής διάγνωσης, είτε αρνητικής εργαστηριακής εξέτασης με τη δειγματοληψία να έχει πραγματοποιηθεί εντός 72 ωρών, είτε αρνητικής εξέτασης ταχείας ανίχνευσης αντιγόνου για την ασθένεια του COVID-19 με τη δειγματοληψία να έχει πραγματοποιηθεί εντός 72 ωρών και από την 1η Δεκεμβρίου 2021 εντός 48 ωρών.

Νοείται ότι αν κατά την ημέρα της εκδήλωσης τροποποιηθεί η πρόβλεψη αυτή στο εν ισχύ την ημέρα εκείνη περί Λοιμοκαθάρσεως (Καθορισμός Μέτρων για Παρεμπόδιση της Εξάπλωσης του Κορωνοϊού COVID-19) Διάταγμα, θα τυγχάνει εφαρμογής στην εκδήλωση η εν λόγω τροποποίηση.

**4.2** Ως προβλέπει ο κανονισμός 83 του περί Λοιμοκαθάρσεως (Καθορισμός Μέτρων για Παρεμπόδιση της Εξάπλωσης του Κορωνοϊού COVID-19) Διατάγματος (Αρ. 43) του 2021, όλα τα άτομα που συμμετέχουν υπό οποιανδήποτε ιδιότητα σε εκδήλωση οφείλουν να φέρουν μαζί τους **δελτίο ταυτότητας ή διαβατήριο, ως πρόσθετο αποδεικτικό στοιχείο**, όταν αυτό ζητηθεί από τις αρμόδιες αρχές και/ή εξουσιοδοτημένο άτομο βάσει του εκάστοτε εν ισχύι περί Λοιμοκαθάρσεως (Καθορισμός Μέτρων για Παρεμπόδιση της Εξάπλωσης του Κορωνοϊού COVID-19) Διατάγματος.

**4.3** Για σκοπούς τήρησης της **ιχνηλάτησης κρουσμάτων**, θα πρέπει να τηρείται μητρώο όπου να καταγράφονται οι συμμετέχοντες σε κάθε εκδήλωση και τα στοιχεία επικοινωνίας αυτών. Τα στοιχεία θα τηρούνται για τουλάχιστον τρεις εβδομάδες. Σε περίπτωση όπου μετέπειτα θα διαφανεί κρούσμα, θα πρέπει τα στοιχεία να παραδίδονται στη Μονάδα Επιδημιολογικής Επιτήρησης του Υπουργείου Υγείας για διευκόλυνση της ιχνηλάτησης. Ο όρος συμμετέχοντες περιλαμβάνει και τους επισκέπτες στην εκδήλωση. Νοείται ότι στην περίπτωση οικογενειών, μπορεί να λαμβάνεται το ονοματεπώνυμο και ένας αριθμός τηλεφώνου ή ο αριθμός ταυτότητας (όποιο προτιμά ο πολίτης) ενός γονέα (κατά προτίμηση και των δύο γονέων αλλά τουλάχιστον του ενός) χωρίς να χρειάζονται τα ονόματα των ανήλικων παιδιών τους. Νοείται ότι σε τέτοια περίπτωση στα στοιχεία που τηρούνται θα αναγράφεται π.χ. Ανδρέας Ανδρέου + σύζυγος + 2 παιδιά, τηλ: 99000000.

**4.4** Το σύνολο των επισκεπτών, εργαζόμενων, εκθετών, πωλητών και εθελοντών ηλικίας 6 ετών και άνω θα φορά προστατευτική **μάσκα προσώπου**. Εξαιρούνται μόνο τα άτομα για τα οποία προβλέπουν εξαίρεση οι σχετικές εν ισχύι κατευθυντήριες οδηγίες του Υπουργείου Υγείας. Πρόβλεψη για αφαίρεση της μάσκας ισχύει μόνο για άτομα που ενεργά πίνουν ή τρώνε στον χώρο της εκδήλωσης, ή έχουν αναπτυξιακές διαταραχές, σοβαρά νευρολογικά νοσήματα, γναθοπροσωπικές δυσμορφίες κτλ., όπως αναφέρεται στο δημοσιευμένο Δελτίο Τύπου «Υποχρεωτική η χρήση μάσκας σε εσωτερικούς και εξωτερικούς χώρους» στην ιστοσελίδα:

www.pio.gov.cy/coronavirus/uploads/07122020--Υποχρεωτική η χρήση μάσκας σε εσωτερικούς και εξωτερικούς χώρους.pdf

**4.5** Άτομο που παρουσιάζεται σε μια δραστηριότητα/ εργαστήριο και εμφανίζει συμπτώματα γρίπης/ κοινού κρυολογήματος δεν θα γίνεται αποδεκτό.

**4.6** Οι διοργανωτές, εργαζόμενοι/εθελοντές θα ενημερώνουν τους συμμετέχοντες/ επισκέπτες για τους κανόνες υγιεινής που πρέπει να τηρούν, καθώς και την ανάγκη τήρησης των κανόνων φυσικής απόστασης (τουλάχιστον 2m) αλλά και των οδηγιών των υπευθύνων της διοργάνωσης. Θα ενημερώνονται πλήρως για όλες τις πτυχές της εκδήλωσης/ δραστηριότητας, τους κανόνες, τις προφυλάξεις και τις διαδικασίες που θα ακολουθηθούν κατά την δραστηριότητα/ εκδήλωση. Για τον σκοπό αυτό, θα δίδεται σε άτομο ή αντιπρόσωπο κάθε ομάδας ατόμων που συμμετέχει/ συμμετέχουν στην εκδήλωση υπό την ιδιότητα εμπόρου/ καλλιτέχνη/ εθελοντή/ τηρητή της τάξης, αντίγραφο του παρόντος πρωτοκόλλου, ή αντίστοιχες οδηγίες από τον διοργανωτή στην περίπτωση ατόμων που δεν γνωρίζουν την Ελληνική γλώσσα.

1. **ΕΓΓΡΑΦΕΣ / ΕΙΣΗΤΗΡΙΑ:**

Η εγγραφή των συμμετεχόντων θα γίνεται όπου είναι δυνατό μέσω ηλεκτρονικής πλατφόρμας, με δυνατότητα ηλεκτρονικής πληρωμής. Ωστόσο αν θα λειτουργήσει και στο χώρο της εκδήλωσης ταμείο για πώληση εισιτηρίων, θα πρέπει:

-το προσωπικό στα ταμεία και στον έλεγχο των εισιτηρίων να φέρει υποχρεωτικά προστατευτική μάσκα και να εφαρμόζει συχνά απολυμαντικό χεριών.

-Στο ταμείο να αποφεύγεται ο συνωστισμός και να τηρείται απόσταση 2μ μεταξύ κάθε ατόμου στις γραμμές αναμονής. Εκεί όπου παρατηρείται μαζική κάθοδος πολιτών για είσοδο στον χώρο της εκδήλωσης, θα γίνεται υποχρεωτική διασπορά αυτών και διευθέτηση εξυπηρέτησης αυτών με τάξη και τηρουμένης της απαιτούμενης ελάχιστης απόστασης μεταξύ αυτών.

-Εάν το ταμείο λειτουργεί σε κλειστό χώρο, τότε τα άτομα που επιτρέπεται να παραβρίσκονται ταυτοχρόνως στο χώρο ορίζονται από τη σχέση: 1 άτομο ανά 5 τετραγωνικά μέτρα.

1. **ΥΓΙΕΙΝΗ ΕΡΓΑΖΟΜΕΝΩΝ / ΕΘΕΛΟΝΤΩΝ:**

**6.1** Όλα τα άτομα που εργάζονται ή προσφέρουν εθελοντικά τις υπηρεσίες τους κατά τις εκδηλώσεις πρέπει να έχουν κατάρτιση σχετικά με τις ακόλουθες προφυλάξεις:

o διατήρηση απόστασης από άλλα άτομα,

o χρήση κατάλληλης μάσκας,

o αναπνευστική υγιεινή (σε βήχα ή φτέρνισμα, κάλυψη της μύτης και του στόματος με χαρτομάντιλο το οποίο απορρίπτεται άμεσα στα απορρίμματα. Αν αυτό δεν είναι διαθέσιμο, καλύπτεται το στόμα και η μύτη με το εσωτερικό του αγκώνα),

o αποφυγή επαφής χεριών με τα μάτια, τη μύτη και το στόμα για τη μείωση του κινδύνου μόλυνσης από τον ιό,

o συχνή υγιεινή των χεριών ιδιαίτερα μετά από επαφή με αναπνευστικές εκκρίσεις, πριν από το φαγητό και μετά τη χρήση της τουαλέτας (η υγιεινή των χεριών περιλαμβάνει είτε καθαρισμό των χεριών με σαπούνι και νερό είτε το τρίψιμο των χεριών με αλκοολούχο διάλυμα, το τρίψιμο με αλκοολούχο διάλυμα είναι προτιμότερο όταν τα χέρια δεν είναι εμφανώς λερωμένα, πλύσιμο των χεριών με σαπούνι και νερό ιδίως όταν είναι εμφανώς λερωμένα).

**6.2** Άτομα που συμμετέχουν σε Μουσικές ή Θεατρικές παραστάσεις θα ακολουθούν όπου είναι αναγκαίο και τα μέτρα προφύλαξης που περιλαμβάνονται στις «Οδηγίες αναφορικά με την επαναλειτουργία των Μουσικών Σχολών – Ωδείων» και στις «Οδηγίες προφύλαξης κατά της εξάπλωσης του νέου κορωνοϊού (SARS-CoV-2) στους χώρους θεατρικών/ κινηματογραφικών/τηλεοπτικών παραγωγών» αντίστοιχα και δεν περιλαμβάνονται στο παρόν πρωτόκολλο. Αυτές δημοσιεύονται στις ακόλουθες ιστοσελίδες:

https://www.pio.gov.cy/coronavirus/press/erg66.pdf

https://www.pio.gov.cy/coronavirus/pdf/erg15.pdf

1. **ΤΗΡΗΣΗ ΑΠΟΣΤΑΣΕΩΝ & ΜΕΓΙΣΤΟΣ ΑΡΙΘΜΟΣ ΑΤΟΜΩΝ:**

**7.1** Η χωροθέτηση των τραπεζιών/πάγκων πώλησης αγαθών θα είναι όσο το δυνατό πιο αραιή και θα είναι τέτοια που θα ελαχιστοποιεί τις πιθανότητες συνωστισμού. Συστήνεται όπως τηρείται απόσταση τουλάχιστο 3 μέτρων μεταξύ των πάγκων κάθε εκθέτη/ πωλητή.

**7.2** Κατά τη διάρκεια των εκδηλώσεων συστήνεται οι συμμετέχοντες να κρατάνε όσο το δυνατό μεγαλύτερες αποστάσεις μεταξύ τους και να προσαρμόζονται με τα πιο κάτω:

• Για τους συμμετέχοντες οι οποίοι θα είναι καθήμενοι, μεταξύ κάθε παρέας/ατόμων από διαφορετικό νοικοκυριό θα υπάρχει κενό τουλάχιστον 1.5m.

• Σε χώρους όπου οι επισκέπτες θα ξεκουράζονται ή θα καταναλώνουν τρόφιμα, για αυτούς οι οποίοι δεν θα είναι καθήμενοι, θα τηρείται ένα από τα ακόλουθα:

i. Ιστάμενοι γύρω από ψηλό τραπέζι: μέγιστος αριθμός ατόμων 8 και απόσταση μεταξύ τραπεζιών (παρέες) τουλάχιστον 1.5m, ή

ii. Ιστάμενοι γύρω από ψηλό τραπέζι: μέγιστος αριθμός ατόμων 6 και απόσταση μεταξύ τραπεζιών (παρέες) τουλάχιστον 1m, ή

iii. Ιστάμενοι χωρίς ψηλό τραπέζι: 1 άτομο ανά τετραγωνικό μέτρο για κάθε παρέα, νοουμένου ότι μεταξύ κάθε παρέας τηρείται απόσταση τουλάχιστον 2m.

\**σημειώνεται πως η παρακολούθηση παραστάσεων θα είναι μόνο με καθίσματα – δες κεφάλαιο «ΚΑΛΛΙΤΕΧΝΙΚΕΣ ΔΡΑΣΤΗΡΙΟΤΗΤΕΣ».*

**7.3** Στον χώρο της εκδήλωσης θα αναλογούν τουλάχιστον 2 τετραγωνικά μέτρα ανά άτομο. Δεν θα επιτρέπεται όμως σε καμία περίπτωση οι επισκέπτες εντός του χώρου της εκδήλωσης να υπερβαίνουν τα 350.

**7.4** Το περπάτημα των συμμετεχόντων σε εξωτερικούς χώρους κατά τη διάρκεια της εκδήλωσης δίπλα-δίπλα είναι ασφαλές μόνο όταν τηρείται απόσταση ασφαλείας τουλάχιστον 2 μέτρων μεταξύ αυτών, με ατομική ευθύνη του καθενός.

**7.5** **Δεν θα διεξάγεται καμία δραστηριότητα που δεν επιτρέπει την τήρηση της κοινωνικής αποστασιοποίησης, ανεξαρτήτως της χρήσης μάσκας προσώπου (π.χ. ψυχαγωγία παιδιών με Σάντα Κλάους ή ταχυδακτυλουργούς, face-painting, φουσκωτά, και άλλα).**

**7.6** Κατά την αναμονή σε σειρές εξυπηρέτησης θα τηρείται αποστασιοποίηση τουλάχιστον 2m μεταξύ ατόμων από διαφορετικά νοικοκυριά/ παρέες.

**7.7** Γενικά θα τηρείται κάθε μέριμνα ώστε να αποφεύγεται ο συνωστισμός.

**7.8** Θα αποφεύγεται οποιαδήποτε ανάμειξη συμμετεχόντων με άσχετα πρόσωπα που πιθανό τυχαία να παρευρίσκονται πλησίον του χώρου της εκδήλωσης και θα τηρείται και από αυτούς η απαραίτητη απόσταση.

**7.9 Κάθε υπεύθυνος πάγκου/ τραπεζιού, αλλά και ο διοργανωτής της εκδήλωσης, θα έχουν ευθύνη παρακολούθησης των δραστηριοτήτων και άμεσης διακοπής αυτών αν τυχόν παρατηρηθεί πρόκληση συνωστισμού ή καταστάσεων που δεν επιτρέπουν την τήρηση της υποχρεωτικής κοινωνικής αποστασιοποίησης.**

1. **ΥΠΟΣΤΗΡΙΞΗ ΕΚΔΗΛΩΣΗΣ – ΑΝΘΡΩΠΙΝΟ ΔΥΝΑΜΙΚΟ:**

**8.1** Το σύνολο εργαζομένων και των εθελοντών που θα απασχοληθούν την ημέρα της εκδήλωσης θα είναι πλήρως καταρτισμένο και εκπαιδευμένο αναφορικά με τις διαδικασίες και τους κανονισμούς της διοργάνωσης καθώς και με το περιεχόμενο του παρόντος Υγειονομικού Πρωτοκόλλου.

**8.2** Όλοι θα φορούν μάσκα μιας χρήσης καθ’ όλη τη διάρκεια της απασχόλησής τους στην εκδήλωση και θα φροντίζουν για την υγιεινή των χεριών τους. Η μάσκα αλλάζεται τακτικά, σύμφωνα με τις οδηγίες του Υπουργείου Υγείας.

**8.3** Θα αναρτηθούν **πινακίδες στις εισόδους/εξόδους** και σε άλλα περίοπτα σημεία του χώρου, στις οποίες να αναγράφονται/υπενθυμίζονται τα ατομικά μέτρα προστασίας, αποστασιοποιήσεως και υγιεινής. Χρησιμοποιούνται προς το σκοπό αυτό, μεταξύ άλλων, τα κατάλληλα έγγραφα που είναι αναρτημένα στις ενότητες: «Οδηγίες για το κοινό» και «Οδηγίες για αντιμετώπιση των επιπτώσεων του κορωνοϊού σε εργασιακούς χώρους» στην ιστοσελίδα του Γραφείου Τύπου και Πληροφοριών – <https://www.pio.gov.cy/coronavirus/info.html>

Επίσης στην είσοδο/έξοδο θα αναρτάται σε περίοπτη θέση ανακοίνωση που θα υπενθυμίζει το κοινό για την επίδειξη σχετικού αποδεικτικού στοιχείου για το Safe Pass.

1. **ΓΕΝΙΚΟΙ ΚΑΝΟΝΕΣ ΧΡΗΣΗΣ ΧΩΡΟΥ:**

**9.1** Ο χώρος θα είναι ελεγχόμενος με την έννοια του ελέγχου των οδών (δρόμων), πεζόδρομων κτλ. που οδηγούν σε ανοικτούς χώρους της εκδήλωσης, με σκοπό τον έλεγχο των Safe Pass και του αριθμού ατόμων για σκοπούς συμμόρφωσης με τους μέγιστους επιτρεπτούς αριθμούς συγκεντρώσεων. Σε καμιά περίπτωση δεν θα πρέπει να υπάρξει υπέρβαση του μέγιστου αριθμού. Για τον σκοπό αυτό θα χρησιμοποιούνται μεταλλικές περίφραξεις ή άλλα προσωρινά μέσα **και θα υπάρχει μόνο μια ελεγχόμενη είσοδος και έξοδος στο οποίο θα υπάρχει υπεύθυνο άτομο το οποίο θα ορίζεται από τον διοργανωτή.**

**9.2** Σε περίπτωση λειτουργίας αποχωρητηρίων, θα διασφαλίζεται ο κατάλληλος και **επαρκής αερισμός** του χώρου. Θα συμμορφώνεται με τον Τεχνικό Οδηγό του Τμήματος Επιθεώρησης Εργασίας για Συστήματα Κλιματισμού σε υποστατικά εκτός του τομέα παροχής φροντίδας υγείας, ο οποίος δημοσιεύεται στην ιστοσελίδα:

<https://www.pio.gov.cy/coronavirus/uploads/feb2021_revised_sistimaklimatsimou.pdf>

και περιλαμβάνει οδηγίες τόσο για χώρους με σύστημα κλιματισμού/εξαερισμό όσο και χωρίς.

**9.3** Σε περίπτωση λειτουργίας μόνιμων ή κινητών αποχωρητηρίων στον χώρο της εκδήλωσης, αυτές πρέπει να **καθαρίζονται και να απολυμαίνονται τακτικά** κατά τη διάρκεια της ημέρας αλλά και αναλόγως εκτάκτων περιστατικών που μπορεί να παρουσιαστούν. Ειδικότερα, ο καθαρισμός και η απολύμανση πρέπει να γίνεται σε επιφάνειες που χρησιμοποιούνται συχνά (high touch surfaces) όπως πόμολα, βρύσες, χερούλια, διακόπτες, κτλ. Οπωσδήποτε θα υπάρχει επαρκής αριθμός νιπτήρων, με συνεχή εφοδιασμό υγρού σαπουνιού, χαρτοπετσετών και απολυμαντικού χεριών με περιεκτικότητα σε αλκοόλη τουλάχιστον 70%.

**9.4** Σε κάθε πάγκο εκθέτη/ πωλητή θα υπάρχει σε ευκρινή θέση φιάλη αλκοολούχου διαλύματος (περιεκτικότητας τουλάχιστον 70% σε αλκοόλη) με αντλία έγχυσης και βάση, προς απολύμανση των χεριών των επισκεπτών.

**9.5** Θα γίνεται επιμελής και συχνός καθαρισμός των χώρων και απολύμανση των αντικειμένων κοινής χρήσης.

**9.6** Κάδοι απορριμμάτων για την απόρριψη μασκών και γαντιών θα είναι διαθέσιμοι σε διάσπαρτα σημεία του χώρου της εκδήλωσης. Θα περιέχουν πλαστική σακούλα, η οποία αμέσως αφού γεμίσει θα απομακρύνεται κατάλληλα.

1. **ΚΑΛΛΙΤΕΧΝΙΚΕΣ ΔΡΑΣΤΗΡΙΟΤΗΤΕΣ ΚΑΙ ΟΜΙΛΙΕΣ:**

**10.1** Οι καλλιτεχνικές δραστηριότητες θα είναι **περιορισμένης** διάρκειας και μικρής έκτασης.

**10.2** Δεν θα επιτρέπεται σε κανένα επισκέπτη να συμμετέχει ενεργά σε μουσική ή χορευτική παράσταση ή δραστηριότητα και δεν θα υπάρχει πίστα για το κοινό.

**10.3** Δεν θα επιτρέπονται εντός του χώρου της εκδήλωσης συναυλίες ή δραστηριότητες που ομοιάζουν με συναυλίες.

**10.4** Κάθε δραστηριότητα ή ενέργεια που ενδεχομένως να ξεσηκώνει τον επισκέπτη ή να τον παροτρύνει να διασκεδάσει ξεχνώντας την ανάγκη τήρησης των μέτρων κοινωνικής αποστασιοποίησης ή των υπόλοιπων απαραίτητων μέτρων κατά της εξάπλωσης του κορωνοϊού, θα αποφεύγεται.

**10.5** Θα επιτρέπεται μόνο μια πίστα στον χώρο της εκδήλωσης, η οποία θα μπορεί να χρησιμοποιείται για ομιλίες, μικρές χορευτικές παραστάσεις από συγκροτήματα, μικρές μουσικές παραστάσεις (όχι όμως συναυλίες), ή για μικρές θεατρικές παραστάσεις. Θα τοποθετούνται σειρές καθισμάτων μπροστά από την πίστα, με την πρώτη σειρά να έχει απόσταση τουλάχιστον 5 μέτρων από την πίστα. Θα λαμβάνεται πρόνοια ώστε από κάθισμα σε κάθισμα μεταξύ διαφορετικών παρεών σε όλες τις κατευθύνσεις να υπάρχει κενό απόστασης τουλάχιστον 1.5m.

**10.6 Δεν θα επιτρέπεται οι επισκέπτες να παρακολουθούν ιστάμενοι τις ομιλίες ή παραστάσεις και δεν θα επιτρέπεται να πλησιάζουν την πίστα σε απόσταση μικρότερη των 5 μέτρων.**

10.7 Οι ομιλητές, χορευτές, μουσικοί και ηθοποιοί κατά την ώρα της παράστασης δεν υποχρεούνται να φοράνε μάσκα, αλλά υποχρεούνται να την φοράνε αμέσως πρίν και αμέσως μετά την παράσταση. Υποχρεούνται επίσης να τηρούν αυστηρώς κοινωνική αποστασιοποίηση από τους επισκέπτες, πριν, κατά, και μετά την ώρα της παράστασης.

**10.8 Οι διοργανωτές απαραιτήτως θα ορίζουν άτομο (ή πέραν του ενός ατόμου αν χρειάζεται) το οποίο συνεχώς θα μεριμνά (ως ταξιθέτης) για την τήρηση του κενού μεταξύ των καθισμάτων, αλλά και για την τήρηση όλων των πιο πάνω που αφορούν παραστάσεις/ ομιλίες. Όποτε παραστεί ανάγκη θα προβαίνει έγκαιρα σε συστάσεις προς τους επισκέπτες ή και σε άλλα διορθωτικά μέτρα αναλόγως της περίπτωσης.**

1. **ΧΡΗΣΗ ΕΞΟΠΛΙΣΜΟΥ ΑΠΟ ΕΠΙΣΚΕΠΤΕΣ:**

11.1 Οι επισκέπτες δεν θα μοιράζονται εξοπλισμό με άλλα άτομα.

11.2 Σε κάθε χώρο δραστηριοτήτων όπου τυχόν αναπόφευκτα γίνεται κοινή χρήση κάποιων αντικειμένων/ εξοπλισμού, π.χ. κούνιες, καζαντί, κ.α., αυτά θα τυγχάνουν συχνής απολύμανσης με κατάλληλο αλκοολούχο διάλυμα (με τουλάχιστον 70% αλκοόλη) κατά τη διάρκεια της ημέρας καθώς και όποτε αυτά λερωθούν.

11.3 Δεν θα επιτρέπονται οποιαδήποτε παιγνίδια τα οποία δεν επιτρέπουν την τήρηση των μέτρων κοινωνικής αποστασιοποίθησης.

1. **ΠΡΟΣΦΟΡΑ ΤΡΟΦΙΜΩΝ, ΝΕΡΟΥ ΚΑΙ ΜΗ ΑΛΚΟΟΛΟΥΧΩΝ ΠΟΤΩΝ:**

12.1 Σε περίπτωση προσφοράς προσυσκευασμένου νερού και μη αλκοολούχων ποτών, ή/και προσυσκευασμένων σνακς στους επισκέπτες εντός του χώρου της εκδήλωσης, θα αποφεύγεται ο συνωστισμός/συγχρωτισμός στα σημεία προσφοράς αυτών και θα τηρείται ελάχιστη απόσταση 2m μεταξύ κάθε ατόμου στη γραμμή αναμονής, με ατομική ευθύνη του καθενός. Στα σημεία αυτά θα διατίθεται φιάλη αλκοολούχου διαλύματος (περιεκτικότητας τουλάχιστον 70% σε αλκοόλη) με αντλία έγχυσης και βάση, για την υγιεινή των χεριών προς χρήση των επισκεπτών.

**12.2** Σε περίπτωση λειτουργίας χώρων εστίασης εντός του χώρου της εκδήλωσης, ο υπεύθυνος της επιχείρησης εστίασης υποχρεούται όπως συμμορφώνεται πλήρως με τις «Ειδικές οδηγίες για οργάνωση χώρων εστίασης» όπως αυτές έχουν δημοσιευτεί από το Υπουργείο Υγείας και ως αυτές εκάστοτε τροποποιούνται/ επικαιροποιούνται (αναλόγως της επιδημιολογικής εικόνας και των εκάστοτε εν ισχύι περί Λοιμοκαθάρσεως Διαταγμάτων):

<https://www.pio.gov.cy/coronavirus/pdf/erg19.pdf>

**12.3** Σε κάθε περίπτερο όπου θα πωλούνται τρόφιμα έτοιμα προς κατανάλωση χωρίς ανάγκη ψησίματος ή πλυσίματος, όπως φιστίκια και άλλοι ξηροί καρποί, είδη αρτοποιίας, σουτζιούκκος, και άλλα, αυτά πρέπει να εκτίθενται προς πώληση μόνο περιτυλιγμένα σε διαφανές πλαστικό ή σε χάρτινη συσκευασία, κατάλληλη για επαφή με τρόφιμα.

**12.4** Δεν θα προσφέρονται είτε δωρεάν είτε προς πώληση οποιαδήποτε αλκοολούχα ποτά.